CELEX: 62020TN0659
Language: da
Date: 2020-10-30 00:00:00
Title: Sag T-659/20: Sag anlagt den 30. oktober 2020 — SJ mod Kommissionen

25.1.2021   
            
            
               DA
            
            
               Den Europæiske Unions Tidende
            
            
               C 28/53
            
         
      Sag anlagt den 30. oktober 2020 — SJ mod Kommissionen
      (Sag T-659/20)
      (2021/C 28/83)
      Processprog: engelsk
      
         Parter
      
      
         Sagsøger: SJ AB (Stockholm, Sverige) (ved advokaterne J. Karlsson og M. Johansson)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesafgørelse (EU) 2020/1193 af 2. juli 2020 om anvendelsen af artikel 34 i Europa-Parlamentets og Rådets direktiv 2014/25/EU på passagertransport med jernbane i Sverige (1) annulleres for så vidt som det heri fastslås, at forsyningsvirksomhedsdirektivet fortsat finder anvendelse på udbudskontrakter, der har til formål at muliggøre, at aktiviteter vedrørende kommerciel jernbanepassagertransport udøves i Sverige.
               
            
                  —
               
               
                  Subsidiært, i det omfang, at Domstolen ikke finder, at en delvis annullation er lovlig eller mulig, nedlægges påstand om, at afgørelsen annulleres i sin helhed.
               
            
                  —
               
               
                  Europa-Kommissionen tilpligtes at betale de af sagsøgeren afholdte sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende om, at Kommissionen begik en retlig fejl, da den ikke fastslog, at forsyningsvirksomhedsdirektivet ikke finder anvendelse på udbudskontrakter, der har til formål at muliggøre, at aktiviteter vedrørende kommerciel jernbanepassagertransport udøves på linjen Göteborg — Malmö.
               
            
                  2.
               
               
                  Andet anbringende om, at Kommissionen fejlfortolkede og foretog en urigtig anvendelse af kriterierne for manglende anvendelse af forsyningsvirksomhedsdirektivet.
               
            
                  3.
               
               
                  Tredje anbringende om, at Kommissionen begik en fejl ved afgrænsningen af det/de relevante marked(er).
               
            
                  4.
               
               
                  Fjerde anbringende om, at Kommissionen anlagde et åbenbart urigtigt skøn, da den konkluderede, at udøvelse af aktiviteter vedrørende kommerciel jernbanepassagertransport på linjen Göteborg — Malmö ikke er direkte undergivet almindelige konkurrencevilkår.
               
            
                  5.
               
               
                  Femte anbringende om, at Kommissionen anlagde et åbenbart urigtigt skøn, da den undlod at konkludere, at hele det svenske marked er direkte undergivet almindelige konkurrencevilkår som omhandlet i forsyningsvirksomhedsdirektivets artikel 34.
               
            
                  6.
               
               
                  Sjette anbringende om, at der foreligger en tilsidesættelse af væsentlige formforskrifter.
               
            
         (1)  EUT 2020, L 262, s. 18.